b'\n_START_ARTICLE_\nEduard Baghirov\n_START_SECTION_\nBiografie\n_START_PARAGRAPH_\nBaghirov sa n\xc4\x83scut \xc3\xaen RSS Turkmen\xc4\x83 \xc3\xaen Mary la 25 octombrie 1975, din 1994 tr\xc4\x83ie\xc8\x99te la Moscova. \xc3\x8entre 2005 - 2012 a fost unul dintre editorii site-ului literar Litprom.ru._NEWLINE_\xc3\x8en 2007, Baghirov a scris romanul "Gastarbaiterul" (\xd0\x93\xd0\xb0\xd1\x81\xd1\x82\xd0\xb0\xd1\x80\xd0\xb1\xd0\xb0\xd0\xb9\xd1\x82\xd0\xb5\xd1\x80), care poveste\xc8\x99te despre aventurile unui b\xc4\x83iat care a venit f\xc4\x83r\xc4\x83 un ban pentru a "cuceri" Moscova._NEWLINE_\xc3\x8en noiembrie 2008, a publicat al doilea roman "Aman\xc8\x9bii" (\xd0\x9b\xd1\x8e\xd0\xb1\xd0\xbe\xd0\xb2\xd0\xbd\xd0\xb8\xd0\xba\xd0\xb8). Romanul continu\xc4\x83 povestea din "Gastarbaiter", \xc3\xaen acela\xc8\x99i timp, fiind un produs complet independent._NEWLINE_\xc3\x8en vara anului public\xc4\x83 2010, romanul "Idealistul" (\xd0\x98\xd0\xb4\xd0\xb5\xd0\xb0\xd0\xbb\xd0\xb8\xd1\x81\xd1\x82). \xc3\x8en 2012, el a devenit una dintre persoanele de \xc3\xaencredere a lui Vladimir Putin la alegerile preziden\xc8\x9biale din Rusia.\n_START_SECTION_\n\xc3\x8en Republica Moldova\n_START_PARAGRAPH_\nPe blogul s\xc4\x83u, Baghirov a dedicat multe post\xc4\x83ri situa\xc8\x9biei politice din Republica Moldova, inclusiv evenimentelor din aprilie 2009, critic\xc3\xa2nd guvernarea comunist\xc4\x83, dar \xc8\x99i cea a Alian\xc8\x9bei pentru Integrare European\xc4\x83 (2009-13). Majoritatea post\xc4\x83rilor sale abund\xc3\xa2nd \xc3\xaen limbaj necenzurat._NEWLINE_Acesta a fost re\xc8\x9binut la Chi\xc8\x99in\xc4\x83u pe 16 iunie 2011, fiind acuzat de participare \xc8\x99i organizare a dezordinilor \xc3\xaen mas\xc4\x83 din aprilie 2009. La 12 octombrie 2011, Procuratura General\xc4\x83 a Republicii Moldova a anun\xc8\x9bat c\xc4\x83 a ajuns la concluzia c\xc4\x83 \xc3\xaen decursul anului 2008 \xe2\x80\x93 primul trimestru 2009, Baghirov infiltr\xc3\xa2ndu-se activ \xc3\xaen mediul social \xc3\xaen calitate de \xe2\x80\x9eblogger\xe2\x80\x9d, \xe2\x80\x9escriitor\xe2\x80\x9d \xc8\x99i utiliz\xc3\xa2nd tehnologii de manipulare a maselor, a participat activ la elaborarea \xc8\x99i realizarea m\xc4\x83surilor de factur\xc4\x83 provocatoare, orientate la subminarea procesului pre \xc8\x99i post electoral pentru alegerile parlamentare din 05.04.2009. Potrivit planului subversiv, aceste distorsion\xc4\x83ri urmau s\xc4\x83 poarte caracterul unei \xe2\x80\x9erevolu\xc8\x9bii Twitter\xe2\x80\x9d, iar responsabilit\xc4\x83\xc8\x9bile pentru consecin\xc8\x9bele grave ale ac\xc8\x9biunilor violente - puse pe seama for\xc8\x9belor de opozi\xc8\x9bie._NEWLINE_Ulterior (\xc3\xaentre 18 \xc8\x99i 19 octombrie 2011) acesta a reu\xc8\x99it s\xc4\x83 evadeze \xc3\xaen Ucraina, p\xc3\xa2n\xc4\x83 la Odesa, de unde a luat avionul spre Moscova. Primul mesaj transmis de acolo a fost "Salut\xc4\x83ri pazei moldovene\xc8\x99ti"._NEWLINE_Pe 24 aprilie 2015, af\xc3\xa2ndu-se \xc3\xaen Federa\xc8\x9bia Rus\xc4\x83, Eduard Baghirov a fost condamnat la 5 ani \xc3\xaenchisoare \xc3\xaen Republica Moldova, printr-o sentin\xc8\x9b\xc4\x83 pronun\xc8\x9bat\xc4\x83 de Judec\xc4\x83toria sectorului Buiucani (Chi\xc8\x99in\xc4\x83u), dup\xc4\x83 ce procurorii au demonstrat vinov\xc4\x83\xc8\x9bia acestuia \xc3\xaen participarea \xc3\xaen cadrul unui grup criminal organizat la dezordinile \xc3\xaen mas\xc4\x83 din aprilie 2009.'